Väinö S. J. Laamanen

Väinö Selim Johannes Laamanen (25. joulukuuta 1883 Joensuu – 20. elokuuta 1960 Heinola) oli suomalainen toimittaja.

Väinö S. J. Laamanen syntyi papin perheeseen. Hän meni vuonna 1907 harjoittelijaksi Karjalattareen ja siirtyi seuraavana vuonna Lappeenrantaan. Laamanen oli päätoimittajana Lappeenranta-lehdessä vuosina 1909–1911, Itä-Savossa vuosina 1911–1918, [[Kaikuja Kajaanista|Kajaanin Kaiussa]] vuosina 1918–1919, Savonmaassa vuosina 1919–1923, Mikkelin Sanomissa vuosina 1923–1925, Suursavolaisessa vuosina 1926–1930 ja Heinolan Sanomissa vuosina 1930–1933. Hän siirtyi Lahti-lehden Heinolan toimiston hoitajaksi vuonna 1933, liittyi Itä-Hämeen toimitukseen vuonna 1944 ja hoiti Karjalan'' Heinolan toimistoa vuodesta 1952.

Toimittajantyönsä ohella Laamanen työskenteli opettajana eri paikkakunnilla, osallistui suojeluskuntatyöhön, toimi Kokoomuksen paikallisjärjestön sihteerinä ja hoiti erilaisia luottamustehtäviä.

Lähteet

Suomalaiset päätoimittajat
Vuonna 1883 syntyneet
Vuonna 1960 kuolleet